מרק ורשבסקי

מרק מרקוביץ ורשבסקי (בכתיב יידי: מאַרק וואַרשאַווסקי; ברוסית: Марк Маркович Варшавский; 26 בנובמבר 1848 – 26 בנובמבר 1907) היה משורר, מלחין וזמר יידיש עממי רוסי-יהודי. ורשבסקי, יליד אודסה, קיבל חינוך מסורתי, למד בחדר והשלים את לימודיו בישיבה, ובמקביל החל ללמוד גם לימודים כלליים. משהצליח בבחינות האקסטרניות שלו, החל ללמוד משפטים באוניברסיטת קייב והתפרנס כעורך דין בעיר זו. ורשבסקי היה אמן טבעי ומבורך, וכבר מגיל מאוד צעיר כתב, הלחין ושר שירי עם שחיבר, שזכו להצלחה בין קרובי משפחה וידידים. הוא לא ראה עצמו כיוצר שחי מיצירתו, אבל השמועות על כישרונו הגיעו אל שלום עליכם, ביאליק וחבורתם, שישבה באודסה ובסביבתה. שלום עליכם התלהב מאוד משיריו ופזמוניו, ופרסם אותו ואת יצירתו ברחבי העולם היהודי – קודם באוקראינה ובמזרח אירופה, ואחר כך ברחבי העולם. שיריו הגיעו כמובן גם לארץ ישראל, תורגמו לעברית, ונחשבים עם מחברם, בין אבני היסוד של הזמר העברי. ורשבסקי החל להופיע בפומבי, בעצרות עם ציוניות, נשפים וכנסים, ושיריו זכו לתהודה עצומה. עד כדי כך התחבבו על קהל השומעים, שאחדים מהם נחשבו לשירי עם אמיתיים, שמחברם הוא אלמוני. שירו העברי הידוע ביותר הוא "אלף בית", תרגום של שירו היידי הנודע "אויפן פריפעטשיק ברענט א פייערל" (יידיש: "על האח בוערת אש קטנה"). שיריו של ורשבסקי, שינקו ממקורות עממיים, היו גם בעלי צביון עממי מובהק, לשון פשוטה ומתנגנת, ורוח של תקווה וניחומים, שהמתיקו את חייהם הקשים של ההמונים היהודיים במזרח אירופה. שיריו נאספו ונדפסו ביידיש, קודם בוורשה, ואחר כך גם באודסה, ניו יורק ובואנוס איירס. בבית הספרים הלאומי מצויים כמה ממקבצי השירים שלו ביידיש. לשירי ורשבסקי יש גם הד בתולדות הזמר העברי. נפטר בקייב ב-1907. יואל אנגל, שלום עליכם, מ"מ וארשבסקי, מכתבים על המוזיקה היהודית (תרגום והסברים: מנשה רבינא), תל אביב: דבר, 1941. דער אלף בית, שירו המפורסם של מארק ווארשאווסקי (עיבוד לקול ופסנתר: הנרי רוסוטו), ניו יורק: 1918. מרק ורשבסקי, יודישע פאלקס ליעדער פון מ. מ. ווארשאווסקי (יידיש: שירי עם יהודיים מאת מ"מ ורשבסקי), ניו יורק: 1918. לוי יצחק קופר, די מיזינקע אויסגעגעבן, המנהג והמנגינה השיר והמשורר (יצא לאור לרגל נישואי ... די מיזינקע ידידה רבקה קופר... עב"ל .. שלום פינחס ויסברג...), ירושלים: תשס"ו. מדיה וקבצים בנושא מרק ורשבסקי בוויקישיתוף מרק ורשבסקי, באתר זמרשת מרק ורשבסקי, באתר MusicBrainz (באנגלית) מרק ורשבסקי, באתר Discogs (באנגלית) מרק ורשבסקי, דף שער בספרייה הלאומית כתבי מרק ורשבסקי בפרויקט בן-יהודה מיצירותיו של מרק ורשבסקי לצפייה ולהורדה בארכיון האינטרנט יוסף ספיבק, ראשי פרקים בתולדות הזמר העברי, הגיגי גבעה, ה', תשנ"ז, באתר "דעת" "מרק סמואילוביץ' ורשבסקי", במהדורת 1901–1906 של האנציקלופדיה היהודית (באנגלית) מרק ורשבסקי, במהדורת האינטרנט של האנציקלופדיה היהודית בשפה הרוסית (ברוסית) דיוקנו של ורשבסקי דוד אסף, '"קטן וחמים"? – השיר "אויפֿן פּריפּעטשיק" והשינוי בדימויו של החדר', עמנואל אטקס ודוד אסף (עורכים), החדר: מחקרים, תעודות, פרקי ספרות וזיכרונות, המכון לחקר תולדות יהדות פולין ויחסי ישראל-פולין – אוניברסיטת תל אביב (פרסומי המרכז לחקר התפוצות על שם גולדשטיין-גורן); בית שלום עליכם, תש"ע, עמ' 111–130, באתר של דוד אסף מיכאל לוקין, 'על הפּריפּעטשיק של שיר-עם לירי מסורתי', ישראל ברטל [ואחרים] (עורכים), חוט של חן: שי לחוה טורניאנסקי, מרכז זלמן שזר; האוניברסיטה העברית בירושלים – המרכז לחקר תולדות יהודי פולין ותרבותם, תשע"ג, עמ' 511–538, באתר academia.edu בן-אברהם [מיכל יצחק רבינוביץ'], פיליטון קטן | מ. מ. ווארשאווסקי: (הרהורים קשים), הזמן, 4 בנובמבר 1907 ברוסיה, השקפה, 8 בנובמבר 1907 Free song lyrics in Yiddish and sheet music by Mark Warshawsky